Finn Thiesen

Finn Vilhelm Thiesen (født 1941) er en danskfødt norsk språkforsker, iranist og oversetter. Han var frem til 2011 førsteamanuensis i persisk språk ved Universitetet i Oslo.

I 2008 oppga han å kunne 24 språk. Thiesen behersker språkene urdu, hindi, persisk, tyrkisk, engelsk, tysk, fransk og kurdisk som en med morsmål. og behersker i tillegg flere andre språk aktivt: dansk, norsk, telugu, tamil, bengali, punjabi, pashto, pali, sanskrit. Han kan flere språk passivt: svensk, italiensk, latin, gammelgresk, klassisk arabisk, gammelpersisk, russisk og litauisk. Han er spesialist i gammelgresk, middelpersisk og sanskrit.

Finn Thiesen er en av de fremste kjennere av den persiske poeten Hafiz, og har skrevet en innledning til den norske utgaven I vinens speil, utgitt i serien Verdens hellige skrifter 2010. 

Fra 1977 til 1979 studerte han persisk litteratur ved Universitetet i Teheran og var i landet under den iranske revolusjonen. Han har bodd i Tyrkia, Iran og India.

 Bibliografi 
 Hafiz, Dikter, i oversetting og med kommentarer av Ashk Dahlén, forord av Finn Thiesen, Umeå, 2007.
 Eleven Etymologies, Languages of Iran: Past and Present, Wiesbaden, 2006.
 Fra vinhus og moské, Rumi, Hafez og andre persiske diktere, gjendiktet fra persisk av F. Thiesen og Erling Kittelsen, Oslo, 2003, og Solum 2014.
 On the Meaning of the Terms zahed and zohd in Divan-e Hafez, Haptacahaptaitis Festschrift for Fridrik Thordarson on the occasion of his 77th birthday, Oslo, 2005.
 Pseudo-Hafez: A reading of Wilberforce-Clarke's rendering of Divan-e Hafez, Orientalia Suecana, 2003, LI-LII.
 Un texte intraduisible, le cas Hafez, Forum – Presses De La Sorbonne Nouvelle & Korean Society of Conference Interpretation, 2004, 2:2.
 A Manual of Classical Persian Prosody (with chapters on Urdu, Karakhanidic, and Ottoman prosody), Belgium, Wiesbaden, 1982.

 Se også 
 Iranistikk

 Referanser  

 Eksterne lenker 
 Lærte nytt språk gatelangs i Kabul

Kategori:Iranister
Kategori:Norske lingvister
Kategori:Norske oversettere
Kategori:Personer tilknyttet bokserien Verdens hellige skrifter